open-index/open-wikipedia-markdown huggingface dataset:
Kiekko-Vantaa

O **Kiekko-Vantaa** é un equipo de hóckey sobre xeo da cidade de Vantaa (Finlandia). Foi fundado en 1994 e compite na segunda categoría do hóckey sobre xeo finés, a Mestis, dende a súa creación no ano 2000; o seu mellor resultado na competición foi o segundo posto conseguido no 2003. Xoga os seus partidos como local no Trio Areena, un pavillón con capacidade para 3&nbsp;700 espectadores.

Dende 2017 é o club afiliado a Jokerit de Helsinqui, representante de Finlandia na Kontinental Hockey League (KHL). Na tempada 2019-20 ambos equipos asinaron un novo acordo que estará vixente ata o final da tempada 2022-23.

## Historia 
### Antecedentes e fundación 
Antes da fundación do equipo había varios equipos na cidade de Vantaa: o Vantaan Kiekko (VaKi), fundado en 1974 e que competiu na 1-divisioona durante a tempada 1987-88; Tikkurilan Jää-Veikot (TJV), fundado en 1958 e que tamén xogou na 1-divisioona a tempada 1985-86; ou o Vantaa Hockey Team (VHT), que durante tres tempadas disputou a 1-divisioona (1990-1993).

En 1994 fundouse o Kiekko-Vantaa, cuxos estatutos asináronse o 28 de xuño dese mesmo ano. Os encargados de asinalos foron Harri Mäntynen (Tikkurilan Jää-Veikot Ry), Matti Saari (Etelä-Vantaan Urheilijat Ry), Pertti Ahlroos (Länsimäen Kiekko Ry), Raine Heinonen (Vantaan Kiekko Ry) e Matti Laaksonen (Team Vantaa Ry). Uns meses despois, o 15 de setembro, o club foi iniscrito no rexistro de asociacións.

O pavillón foi inaugurado en 1974 e ten unhas medidas dee 60x30 A súa capacidade máxima para 3&nbsp;700 persoas.

## Xogadores 
### Xogadores destacados 
*  Ilari Filppula
*  Valtteri Filppula
*  Carlo Grünn
*  Juha Kaunismäki
*  Antti Niemi
*  Erkki Rajamäki
*  Joonas Vihko
*  Hannu Väisänen
*  Joonas Rönnberg
*  Juha Koivisto
*  Sami Heinonen

### Números retirados 
Ao longo da súa historia, Kiekkoo-Vantaa ten retirado os seguintes tres números:

## Notas 
## Véxase tamén 
### Ligazóns externas 
* Sitio web oficial
Planta (homónimos)

O termo **Planta** pódese referir a:

;Bioloxía
***Planta** (Plantae), organismo do reino "vexetal", especialmente o que non ten troco (cómpre evitar o hipergaleguismo: *pranta*):
****Planta acuática**, planta axeitada aos medios moi húmidos ou acuáticos;
****Planta mergullada**, planta que fica completamente baixo unha tona de auga;
****Planta bulbosa**, aquelas que presentan órganos subterráneos de reserva de nutrientes (bulbos, cormos, rizomas, tubérculos e raíces tuberosas);
****Planta carnívora**, planta que captura e consome animais e protozoos;
****Planta de interior**, planta cuxo cultivo se realiza en lugares baixo teito;
****Planta leñosa**, planta vascular cun talo perenne, por riba do chan cuberto dunha capa de mesta de casca ou cortiza;
****Planta medicinal**, recurso cuxa parte o extractos empréganse coma drogas no tratamento dalgunha doenza;
****Planta aromática**, ou herba aromática, plantas brava ou cultivada polas súas cualidades aromáticas, condimentarias ou incluso, medicinais;
****Planta oleaxinosa**, planta que se cultiva e da que se tira aceite, da semente ou do froito;
****Planta ornamental**, planta que se cultiva e se comercializa con propósitos decorativos;
****Planta parasita**, a que obtén algunha ou todas as substancias nutritivas que necesita para o seu desenvolvemento dende outra planta;
****Planta rubideira**, planta que medra suxeitándose nun soporte;
****Planta suculenta**, a planta adaptada a climas áridos;
****Planta vascular**,  grupo de plantas que abarca ao taxon das traqueófitas ou tracheobionta.

;Anatomía
*A **planta do pé**, parte inferior do pé, que vai desde a base das dedas até o calcañar.

;Arquitectura e construción
***Planta**, piso ou andar, cada unha das partes en que se divide horizontalmente unha construción; 
***Planta**, en arquitectura ou debuxo técnico, a figura ou representación gráfica de cada nivel (seccións horizontais).

;Instalacións industriais
***Planta industrial**, conxunto de instalacións e maquinaria de certas industrias.

Como topónimo, pode referirse a:

;En Galiza
***A Planta**, lugar da parroquia de Cabanas, no concello do Vicedo.

## Véxase tamén
### Outros artigos
***Planta emblema**, símbolo, normalmente un ramo dunha planta específica, que é usado para identificar a un membro dun clan escocés;
***Planta nova**, tipo de uva branca española orixinaria de Valencia.
Lucas Till

**Lucas Daniel Till**, nado o 10 de agosto de 1990 en Fort Hood, Texas, é un actor estadounidense de cinema e televisión.

## Filmografía 
## Véxase tamén
Río Boyne

O **río Boyne** (en inglés: *River Boyne*; en irlandés: *An Bhóinn* ou *Abhainn na Bóinne*) é un río de Leinster, Irlanda, cun curso duns 112&nbsp;km de lonxitude. Nace en Trinity Well, Newberry Hall, preto de Carbury, Condado de Kildare, e corre cara ao nordeste a través do condado de Meath até o Mar de Irlanda, desembocando entre Mornington e Baltray. No río abundan os salmóns e as troitas.

Pontes a destacar son a que a da autoestrada M1 e a da liña de ferrocarril Dublín-Belfast.

A pesar do seu curto percorrido, o Boyne ten connotacións históricas, arqueolóxicas e míticas importantes. A Batalla do Boyne, a maior batalla da historia irlandesa, tivo lugar polo Boyne preto de Drogheda en 1690 durante a Guerra Guillermita de Irlanda. Pasa cerca da antiga cidade de Trim, a Hill of Tara (a antiga capital do Gran Rei de Irlanda), Navan, Slane, Brú na Bóinne (sitio arqueolóxico), Mellifont Abbey, e a cidade medieval de Drogheda. Na val do Boyne tamén se poden atopar outros monumentos históricos, en Loughcrew e Kells, cruces celtas, castelos...

O río é coñecido deste tempos antiquísimos. O xeógrafo grego Tolomeo debuxou un mapa de Irlanda no século II que incluía o Boyne, que chamou *Βουουινδα* (Bououinda), que mil anos despois Giraldus Cambrensis chamaría *Boandus*. Na mitoloxía irlandesa dise que o río foi creado pola deusa Boann ('raíña' ou 'deusa'), segundo F. Dinneen, lexicógrafo da lingua gaélica irlandesa, sendo Boyne a forma anglicanizada do nome. Noutras lendas, foi neste río onde Fionn mac Cumhail capturou a Fiontán, o salmón da sabedoría. A sección sobre Meath do Boyne é tamén coñecida como "Smior Fionn Feidhlimthe" (a 'medula de Fionn Feilim').

En 2006, foron encontrados restos dun barco viquingo no leito do río en Drogheda durante unhas operacións de dragado.

## Galería de imaxes 

Ficheiro:Boyne view balloon.jpg|Vista do Boyne pasando a carón da vila de Trim dende un globo.
Ficheiro:Boyne-Tal.jpg|O río Boyne visto dende Brú na Bóinne.
Ficheiro:Boyne River Bridge, M1 motorway 353105.jpg|Ponte sobre o río Boyne.

## Notas 
## Véxase tamén 
### Ligazóns externas 
* Salmon fishing on the River Boyne, from Salmon Ireland
* A canoeing and kayaking guide to the River Boyne, from Irish Whitewater
Zume (botánica)

[miniatura|Zume bruto a xurdir dos vasos condutores dun talo de cabaciño acabado de cortar *([Cucurbita pepo*).]]
miniatura|Corte transversal dun talo ollado ao microscopio para amosar a localización do xilema (3) e mais do floema (4).
O **zume**, ou **saiba**, é o líquido transportado polos tecidos de condución das plantas (xilema ou floema), equivalente do sangue nos animais. 

O zume está constituído por auga, sales minerais, azucrea e outras substancias orgánicas con que se nutren as plantas e que extraen do solo a través das raíces. 

Outros líquidos exsudados polas plantas, tales como látex, ceras, resinas ou mucilaxe, moitas veces son incorrectamente denominados zume.

## Características 
O zume transportado polo xilema (denominado **zume bruto**) consiste principalmente de auga, elementos minerais, reguladores de crecemento e outras substancias que se achan en disolución. O transporte deste zume é basípeto, é dicir, dende as raíces da planta até as follas polos tubos leñosos. No século XX existiu unha gran controversia sobre o mecanismo de transporte do zume bruto na planta. Actualmente, considérase que toda a evidencia sustenta a teoría da cohesión-tensión.
 
O zume tansportado polo floema (denominado **zume elaborado**) está composto principalmente por auga, azucres, fitorreguladores e minerais disoltos. O transporte do zume no xilema prodúcese desde as fontes (o lugar onde os carbohidratos se producen e almacenan) cara aos destinos (lugares da planta onde os carbohidratos se utilizan). A hipótese de fluxo de presión é o mecanismo xeralmente aceptado para explicar o transporte floemático.

## Notas 
## Véxase tamén 
### Bibliografía 
* Raven, P.H., Evert, R.F. and Eichhorn, S.E. 1999. *Biology of Plants*. W.H. Freeman.
* Taiz, L. and Zeiger, E. 1998. *Plant Physiology*. Sinauer Associates, Sunderland, Mass.
* Strassburger, E. 1994. *Tratado de Botánica*. 8vai. edición. Omega, Barcelona, 1088 p.

### Ligazóns externas 
* A alimentación das plantas
Vaasan Sport

O **Vaasan Sport** ou simplemente **Sport** é un equipo de hóckey sobre xeo da cidade de Vaasa (Finlandia). Compite na máxima categoría do hóckey sobre xeo finés, a Liiga, dende a tempada 2014-15. Foi fundado en 1939 e xoga os seus partidos como local no Vaasa Arena, un pavillón con capacidade para 4.448 espectadores.

## Historia 
O Vaasan Sport foi fundado en 1939, e en 1975 participou na tempada inaugural da máxima categoría do hóckey sobre xeo finés, a Liiga, mais descendeu esa mesma tempada, non volvendo ascender á categoría.

Logo do descenso, o Sport competiu na primeira división finesa (actual Mestis), ata que descendeu na tempada 1991-92 á segunda división. Non foi ata 1997 cando o equipo retornou á primeira división, cun gol de ouro anotado por Kari Teräväinen que decidiu o partido fronte ao Kiekko-67.

A tempada 2008-09 foi un grande éxito, conseguindo o campionato da Mestis por primeira vez na súa historia. Porén, o equipo perdeu o último partido (nunha serie disputada ao mellor de sete encontros) fronte ao Porin Ässät na liguiña de cualificación e permaneceu na Mestis. As series de promoción pecháronse e o Sport quedou a 1 gol de ascender á SM-liiga.

O Vaasan Sport loita dende o 2000 contra os problemas económicos que case o levan á ruína. Mais a directiva do club realizou melloras para asegurar o futuro do club reducindo o presuposto e contratando un novo adestrador, o ex-campión do mundo Antti Törmänen, que construíu un equipo novo dende cero.

O 28 de febreiro de 2014 anunciouse o regreso do Sport á máxima categoría do hóckey sobre xeo finlandés, a Liiga, logo de que o Jokerit de Helsinqui abandonara o campionato finlandés para competir na Kontinental Hockey League (KHL) a partir da tempada 2014-15.

## Palmarés 
* **3 Mestis:** 2009, 2011, 2012

## Xogadores 
### Xogadores destacados 
*20px Chris Allen
*20px Matthieu Descoteaux
*20px Dale Dunbar
*20px Glen Gulutzan
*20px Tero Leinonen
*20px Ian MacNeil
*20px Oskar Osala
*20px David Saunders
*20px Janis Sprukts
*20px Juho-Tuomas Appel
*20px Vjačeslavs Fanduļs
*20px Oļegs Sorokins
*20px Toni Sihvonen

### Números retirados 
***29** Håkan Hjerpe
***27** Tomi Väkelä
***14** Sami Laaksoharju (non foi retirado oficialmente, mais non circula dende a morte de Laaksoharju)

## Adestradores destacados 
*20px Juhani Tamminen
*20px Jukka Jalonen
*20px Kari Heikkilä

## Notas 
## Véxase tamén 
### Ligazóns externas 
* Sitio web oficial  
* Equipo do Vaasan Sport na súa primeira e única tempada na SM-liiga
Zume (homónimos)

O termo **Zume** pode referirse a:
* **Zume**, líquido con propiedades nutritivas contido en substancias animais e vexetais, coma o zume de laranxa.
** **Zume de laranxa**, un zume de froitas en forma de líquido obtido ao espremer o interior das laranxas.
* **Zume**, líquido constituído por auga, sales minerais, azucre e outras substancias orgánicas, con que se nutren as plantas e que extraen do solo a través das raíces.
* **Zume gástrico**, en anatomía, líquido orgánico que segregan determinadas glándulas e mucosas. Zume gástrico. Zumes intestinais. Zume celular.
* **Zume**, elemento que dá vida ou renova certa cousa, sexa esta material ou non.
Gná

[miniatura|Gná é flanqueada polo cabalo Hófvarpnir mentres agarda en pé diante do trono de Frigg nunha ilustración (1882) de [Carl Emil Doepler.]]
Na mitoloxía nórdica, **Gná** é unha Ásynja que fai os recados nos outros mundos para a deusa Frigg montada no cabalo mariño voador **Hófvarpnir**, (Antigo nórdico "aquel que xoga sobre os seus cascos". Gná e Hófvarpnir aparecen na *Edda prosaica*, escrita no século XIII por Snorri Sturluson. Hófvarpnir, Gullfaxi e o cabalo de oito patas Sleipnir, son os mellores exemplos de cabalos transcendentes na mitoloxía nórdica.

## Véxase tamén 
### Outros artigos 
*Lista de deuses xermánicos
Zume gástrico

O **zume gástrico** é o conxunto das substancias que contieñen enzimas e participan na dixestión, como son o cuspe, a bile ou fel, o zume pancreático ou o zume intestinal.

O zume gástrico é un líquido de cor clara, producido polo estómago e segregado en abundancia por numerosas glándulas microscópicas diseminadas pola súa mucosa. 

As súas principais compoñentes son:
* Auga
* Ácido clorhídrico e sales de cloro (NaCl, KCl)
* Enzimas: pepsina, renina gástrica, lipase gástrica e amilase gástrica. 
Para se protexer da acedía destes zumes, as células do estómago segregan mucus nas paredes do estómago e así evitan posibles danos, xa que a mucina é resistente á proteólise.

## Formación e funcións 
As células parietais producen ácido clorhídrico (HCl); este activa a enzima zimoxénica pepsinóxeno — liberada polas células principais— favorecendo a súa conversión a pepsina.

O ácido clorhídrico só forma o 1% dos zumes gástricos.

Por mor da presenza do ácido clorhídrico, o pH toma un valor entre un e dous. Este medio acedo facilita a degradación (hidrólise) das proteínas para as converter en unidades máis cativas (aminoácidos e pequenos péptidos). Xunto á pepsina, outras proteases dixestivas de importancia son a tripsina e mais a quimotripsina, producidas no páncreas e vertidas ao duodeno.

Así mesmo, a renina gástrica transforma a caseína (proteína do leite) nunha proteína solúbel  para a acción da pepsina. Pola súa banda, a lipase gástrica actúa sobre certos lípidos.

Polo xeral élle difícil dixerir féculas.

Grazas á acción dos zumes gástricos, o bolo alimenticio (masa formada polos alimentos mastigados e mesturados coa saliva) pasa a formar unha substancia mesta denominada quimo.
Bolo alimentario

[miniatura|right|220px|Bolo alimentario dun [albatros que inseriu lixo, coma fíos de pesca ou un cepillo de dentes. Tern Island (Hawai)]]

Na dixestión, o **bolo alimentario** (do latín *bolus*, 'bóla') é unha masa de alimentos (nos animais que mastigan) que foi esmagada polas moas no porceso de mastigación e mesturada con saliva.

Durante o proceso de insalivación o bolo alimentario remata de se formar.

A formación do bolo alimentario persegue aumentar a relación superficie-volume das partículas dos alimentos e así facilitar a acción dos enzimas dixestivos sobre estas e, por outra parte, facilitar a súa deglutición.

Ao chegar ao estómago, en contacto co zume gástrico, convértese en quimo.

## Notas
TuTo Hockey

O **TuTo Hockey** é un equipo de hóckey sobre xeo da cidade de Turku (Finlandia), sendo un dos dous clubs da cidade xunto co TPS (equipo que forma parte da máxima categoría, a SM-liiga). O club foi fundado en 1929 e actualmente compite na segunda categoría do hóckey sobre xeo finés, a Mestis, aínda que durante varios anos competiu na máxima categoría, descendendo en 1996 (catro anos antes de que se pechara a competición). Os maiores logros da súa historia foron o campionato da Mestis en 2008 e os dous terceiros postos colleitados na SM-sarja (a antiga máxima categoría) en 1968 e 1970. Xoga os seus partidos como local no Kupittaan jäähalli, coñecido tamén como OS/G Areena, un pavillón con capacidade para 2&nbsp;985 espectadores.

## Historia 
En 2017 o equipo proclamouse campión da Suomen Cup. O TuTo comezou a copa finlandesa derrotando aos Haukat da Suomi-sarja (2-3), co que conseguiu o pase aos cuartos de final, onde se enfrontou ao LeKi de Lempäälä, ao que derrotou con facilidade (6-2). Para acadar o pase á final, o equipo de Turku debía superar ao Espoo United. Logo da contundente vitoria por cinco goles a cero nas semifinais TuTo enfrontouse na final a SaPKo, que viña de terse proclamado campión da Mestis. A pesar do gol inicial do equipo de Savonlinna, os de Turku acabaron gañando a final (4-1), que se disputou no seu estadio, o Marli Areena.

## Pavillón 
miniatura|Esterior do Rajupaja Areena.
O TuTo xoga os seus partidos como local no Kupittaan jäähalli, coñecido dende 2022 como Rajupaja Areena por motivos de patrocinio, un pavillón con capacidade para 2&nbsp;985 persoas situado no distrito de Kupittaa da cidade de Turku. O equipo comparte o pavillón co equipo feminino do TPS, entre outros.

## Personalidades 
### Xogadores 
#### Capitáns do equipo 
#### Números retirados 
[miniatura|O número 1 de [Urpo Ylönen é un dos números retirados polo equipo de Turku.]]
Ao longo da súa historia o TuTo retirou sete números en honor a outros tantos xogadores que tiveron un papel salientable na historia do equipo.

## Palmarés 
### Trofeos colectivos 
[miniatura|250px|Bandeiras conmemorando os títulos da [Mestis de 2008 e a Suomen Cup de 2017 no Rajupaja Areena.]]
;SM-sarja/Liiga
** 2 medallas de bronce como terceiro clasificado dos *play-offs*: 1968, 1970

;Mestis:
* A Mestis-pokaali (Copa Mestis) é entregada anualmente ao equipo vencedor dos *play-offs* e, polo tanto, campión da Mestis. É o trofeo principal da competición. O equipo gañou o trofeo unha vez: 2008.
** 2 medallas de prata como segundo clasificado dos *play-offs*: 2001, 2018.
** 5 medallas de bronce como terceiro clasificado dos *play-offs*: 2005, 2006, 2013, 2014, 2019.

;Suomen Cup:
* Campión: 2017.

## Notas 
## Véxase tamén 
### Ligazóns externas 
* Sito web oficial
Avelino Montero Villegas

**Andrés Avelino Montero Villegas**, nado en Madrid en agosto de 1875 e finado en París o 24 de agosto de 1923, foi un político español.

## Traxectoria 
Fillo de Eugenio Montero Ríos. Estudou Dereito e abriu un bufete en Madrid. Nada máis cumprir a idade regulamentaria, a familia situouno como deputado polo distrito de Mondoñedo (1901), no que se enfeudou durante seis lexislaturas (1901-1916). Desde 1916 até a súa morte foi senador pola provincia de Lugo. A protección de menores foi a súa gran preocupación e ocupación intelectual e social.

## Obra
**Tribunales para niños* (Madrid, 1913). Artigos publicados en *La Correspondencia de España*, con prólogo de Henry Carton de Wiart.
**Memoria elevada al Gobierno de S. M. en la solemne apertura de los Tribunales en 1916*
**Antecedentes y comentarios a la Ley de Tribunales para niños* (1919)
**La Ley de Tribunales para niños en España* (1921). Memoria presentada no segundo Congreso Internacional de Protección á Infancia.

## Notas 
## Véxase tamén 
### Ligazóns externas 
* Anatomía dunha rede caciquil
Alonso Gullón García Prieto

**Alonso Gullón García Prieto**, nado en Madrid o 18 de maio de 1884 e finado na mesma cidade o 9 de xuño de 1942, foi un político español.

## Traxectoria 
Sobriño de Manuel García Prieto e irmán do tamén deputado Manuel Gullón García Prieto que fora subsecretario do Ministerio de Graza e Xustiza. Nas eleccións xerais de 1910 foi proclamado deputado polo distrito de Ortigueira, substituíndo a Juan Fernández Latorre, nomeado gobernador civil de Madrid, en elección parcial convocada para o 25 de outubro de 1910, sendo proclamado sen elección polo artigo 29 da Lei Electoral. Repetiu o cargo polo mesmo distrito nas eleccións de 1914, e tamén nas de 1916. Nas eleccións de 1919 volveu ser proclamado sen elección. Nas eleccións de 1920, como Liberal Demócrata foi proclamado sen elección por un dos distritos da cidade da Coruña. Repetiu nas eleccións de 1923. Foi nomeado gobernador civil de Santander en decembro de 1915, permanecendo no posto até 1917. No franquismo foi Xefe de Administración civil no Instituto de Estudios Políticos e conselleiro da Caixa Postal de Aforros.

## Notas 
## Véxase tamén 
### Outros artigos 
* Manuel García Prieto
* Pío Gullón Iglesias

### Ligazóns externas 
* Ficha no Congreso dos Deputados
Río Camac

O **río Camac** (ás veces chamado *Cammock*, ou, historicamente, *Cammoge* ou *Cammoke*, en irlandés *An Chamóg*) é un dos maiores ríos de Dublín, Irlanda, e un dos afluentes principais do Liffey.

O Camac nace no Monte Seskin, ao sueste de Saggart, ao suroeste da cidade de Dublín, canda moitos arroios, e unha desviación do século XVIII do río Brittas, afluente do río Liffey. Transcorre un val de montaña, o Slade of Saggart, ao suroeste de Tallaght e ao leste de Newcastle, logo pasa Saggart, polo Corkagh Park, e logo Clondalkin, onde é chamado en ocasións *Clondalkin River*. O Camac logo segue até Inchicore onde é canalizado polo Grand Canal antes da Golden Bridge, e Kilmainham, onde corre por detrás da Kilmainham Gaol, antes de penetrar no Liffey, a carón da Heuston Station, un pouco máis arriba da Sean Heuston Bridge. O río foi desviado por un túnel por debaixo da estación de tren cando foi construída en 1846.

O Camac recibe tributarios no Slade of Saggart, como son o Ferny Glinn e os Two Slades, e logo por Newcastle, e preto de Clondalkin (como son os arroios de Boherboy, Brownsbarn e Fettercairn, este último cerca do Corkagh Park). Os tributarios do curso baixo son o regato Robinhood (Coolfan River), o regato Gallblack (formado dos arroios Blackditch e Gallanstown), o regato Drimnagh Castle (ou Bluebell), e o regato Walkinstown.

O Camac discorre ao lado do Richmond Park, lar do St Patrick's Athletic e dálle nome ao campo 'Camac Terrace'.

## Véxase tamén
### Bibliografía
*
*
Teofilacto Simocatta

**Theophylaktos Simokatés** (ou *Simocatta*, *Simocates*, latinizado como *Theophylactus Simocatta*) foi un historiador bizantino de principios do século VII. O alcume de *simokattés* (*fociño de gato*) atribúese xeralmente á súa aparencia física.
## Traxectoria 
Teofilacto, a quen podemos considerar o derradeiro historiador do mundo antigo, era orixinario da provincia romana de Exipto. Xunto a obras menores, no reinado do emperador Heraclio compuxo unha obra historiográfica chamada *Historias*. Teofilacto, que se cadra exerceu as altas funcións de Prefecto urbano de Constantinopla, inscribiuse na serie dos historiadores do século VI (Procopio de Cesarea, Agatías de Mírina, Menandro o Protector) e relatou o reinado do emperador de Oriente emperador (582–602), en particular das guerras que este último levou contra os persas sasánidas e os eslavos. A obra, como di claramente o seu prefacio, foi composta so o reinado de Heraclio (610-641), e o seu contido permite pensar que estaba totalmente rematada sobre 630: a derradeira guerra do Imperio de Oriente so Heraclio contra os persas (602–628) está aparentemente rematada, mentres que a conquista árabe (que comeza en 634) aínda non empezara, ou polo menos non se fai alusión ningunha a ela.

## A súa obra 
A obra de Teofilacto, malia ser inferior desde o punto de vista da lingua e do estilo ás dos historiadores do Baixo Imperio (especialmente Amiano Marcelino e Procopio de Cesarea), constitúe porén unha fonte de información esencial sobre os persas e os eslavos. Inspírase nos historiadores de finais do século VI como Teófanes de Bizancio e Xoán de Epifanía, cuxas obras están case completamente perdidas. Escribe en grego antigo, pero a súa prosa contén un gran número de formas que anuncian xa o grego medieval. A decadencia da cultura antiga no imperio de Oriente tras as invasións árabes non permitiu un relevo literario de Teofilacto. A tradición dos historiadores da Antigüidade remata nel.

Teofilacto Simocatta é tamén un epistolografista, autor dunha escolma de noventa e cinco cartas ficticias, dividida en tres partes : as cartas morais, as cartas de paisanos, as cartas de cortesás. amén temos del un libro de *Quaestiones naturales*.
## Notas 
## Véxase tamén 
### Bibliografía 
* 
* *Theophylaktes Simokates: Geschichte* (1985), trad. en alemán das *Historias* por Peter Schreiner, Stuttgart.
*  John Martindale, *The Prosopography of the Later Roman Empire IIIb*, Cambridge, 1992, 1311 p.
*  Michael Whitby, *The emperor Maurice and his Historian. Theophylact Simocatta on Persian and Balkan Warfare*, Oxford, 1988.
*  Michael e Mary Whitby, *The History of Theophylact Simocatta.*, traduction en anglais avec une introduction et des notes, Oxford, 1986.

### Ligazóns externas 
* Os oito libros da Historia do emperador Mauricio.
* Teofilacto segundo Focio. 
* Extractos das *Historias* (PDF) 
* Sobre a traducións das *Cartas* por Nicolao Copérnico
Kosmos 348

**Kosmos 348** (Космос 348 en ruso), tamén denominado **DS-U2-GK Nº 2**, foi un satélite artificial soviético lanzado o 13 de xuño de 1970 mediante un foguete Kosmos 2I desde o cosmódromo de Plesetsk.

## Características 
Kosmos 348 foi o segundo e último membro do modelo de satélites DS-U2-GK. Estaba adicado a facer observacións xeofísicas da atmosfera superior e á observación das auroras polares nunha continuación do labor do seu predecesor, o Kosmos 261. Kosmos 348 foi inxectado nunha órbita inicial de 680&nbsp;km de apoxeo e 211&nbsp;km de perixeo, cunha inclinación orbital de 71 graos e un período de 92,5 minutos. Reentrou na atmosfera o 25 de xullo de 1970.

## Resultados 
Kosmos 348 fixo medicións da ionización auroral a altas latitudes, atopando inhomoxeneidades na mesma, entre outros descubrimentos.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 

### Outros artigos 
* Kosmos 261
* DS-U2-GK
Gran Premio da Arxentina de 1957

O **Gran Premio da Arxentina de 1957** foi unha carreira de automobilismo de Fórmula Un, celebrada o 13 de xaneiro de 1957 no Autódromo 17 de Octubre de Buenos Aires. Foi a primeira carreira da tempada de .

## Informe da carreira 
Juan Manuel Fangio deixara Ferrari por Maserati para tratar de gañar un quinto campionato mundial coa axuda do seu moi modificado 250Fs. Aínda sen el, Ferrari tivo unha das aliñacións de pilotos máis fortes da historia, con Mike Hawthorn que viña de BRM para unirse a Peter Collins, Luigi Musso e Eugenio Castellotti.

Dado que os equipos británicos non estaban presentes, Stirling Moss, que asinara por Vanwall, formou parte do equipo Maserati con Jean Behra como terceiro piloto.

Fangio e Behra lograron correr a totalidade da distancia, o resto dos participantes non chegaron a facelo. O varillaxe do acelerador Moss rompeu na liña de partida e perdeu 10 voltas no arranxo. Todos os Ferraris sufriron grandes problemas de embrague, xa que os de Collins e Musso se queimaron, mentres que o de Hawthorn patinaballe.

Tanto Collins como Wolfgang von Trips fíxeronse cargo do Ferrari de Cesar Perdisa nun intento por deter aos Maserati, pero foron incapaces de detelos, logrando os Maserati os primeiros catro lugares. O reincorporado Moss estableceu a volta rápida no seu camiño cara ao 8º lugar.

## Clasificación 
## Posicións logo da carreira 
* **Nota**: Só están incluídos os cinco primeiros postos.

## Imaxes da carreira 

Ficheiro:1957ArgentineGP01.jpg|Pit lane no Gran Premio da Arxentina de 1957
Ficheiro:1957ArgentineGP03.jpg
Ficheiro:1957ArgentineGP04.jpg
Ficheiro:1957ArgentineGP05.jpg|Fangio segundo pola dereita
Ficheiro:1957ArgentineGP06.jpg
Ficheiro:1957ArgentineGP08.jpg
Ficheiro:1957ArgentineGP09.jpg
Ficheiro:1957ArgentineGP10.jpg
Ficheiro:1957ArgentineGP02.jpg

## Notas 
* Líderes por volta: Jean Behra 8 voltas (1-2, 9-12, 81, 84); Eugenio Castellotti 6 voltas (3-8); Peter Collins 13 voltas (13-25); Juan Manuel Fangio 73 voltas (26-80, 82-83, 85-100).
* Unidades compartidas:
** Coche 20: Alfonso de Portago (49 voltas) e José Froilán González (49 voltas). Compartiron os 2 puntos do quinto posto.
** Coche 18: Cesare Perdisa (30 voltas), Peter Collins (35 voltas) e Wolfgang von Trips (33 voltas).
* Primeiro Gran Premio para: Alessandro de Tomaso.
* Derradeiro Gran Premio para: Eugenio Castellotti (morreu dous meses máis tarde, mentres proba un Ferrari en Módena), Cesare Perdisa, e Alfonso de Portago.
* Primeira vez: Carlos Menditeguy (podio).

## Véxase tamén 
### Ligazóns externas
ESO 137-001

**ESO 137-001** é unha galaxia en espiral barrada  Como a galaxia se move cara ó centro do grupo, élle extraído o gas frío polo gas quente que emana o grupo, creando así unha cola de 260.000 anos luz de longo. Os datos dispoñibles amosan evidencias de formación de estrelas nestas colas galácticas.

## O devir da galaxia 
Pénsase que a extracción do gas da galaxia ten un efecto significativo sobre a evolución da mesma, a eliminación do gas frío da galaxia, fai decaer moito a formación de novas estrelas no interior galaxia, este fenómeno tamén modifica a aparencia do interior dos brazos en espiral e dos vultos, así mesmo este fenómeno vai desprazando as rexións de formación de estrelas cara a cola (sotavento) da galaxia.

## Notas 
## Véxase tamén 
### Outros artigos 
* Abell 3627

### Ligazóns externas 
* NASA gallery: ESO 137-001
* Cornell University: The Flying Spaghetti Monster: Impact of magnetic fields on ram pressure stripping in disk galaxies
Rexión do Tirol

O **Tirol** é unha rexión alpina trilingüe (alemán, italiano e ladino) de Europa, actualmente dividida entre Austria (Tirol do Norte e Oriental, no Estado do Tirol) e Italia (Trentino-Tirol do Sur), que constitúen a provincia autónoma de Bolzano e a provincia autónoma de Trento. thumb|200x200px|A localización do Tirol en Europa central.|esquerdaA rexión constituíu o Condado principesco de Tirol pertencente ao Imperio Austrohúngaro ata 1918, en que foi dividida entre Austria e Italia polo tratado de Saint-Germain-en-Laye e posteriormente ratificado no acordo de Gasperi-Gruber de 1946.

Actualmente a rexión estase reorganizando na Eurorrexión **Tirol-Südtirol / Alto Adigio-Trentino**, cunha oficina de representación, a chamada *Tirol-Büro* ou *Ufficio del Tirolo*, en Bruxelas, coa fin de mellorar a posición política da rexión na Unión Europea.thumb|Mapa da Eurorrexión de Tirol-Südtirol/Alto Adigio-Trentino.|centro
Pasolini

***Pasolini*** é un filme biográfico dirixido por Abel Ferrara sobre os últimos días de vida de Pier Paolo Pasolini, un dos maiores escritores e intelectuais italianos do século XX. Pasolini é interpretado por Willem Dafoe, e Ninetto Davoli -o seu amigo e actor fetiche- é interpretado por Riccardo Scamarcio. O filme foi seleccionado na 71ª Mostra de Venecia, no Festival Internacional de Cine de Donostia e mais no Festival Internacional de Cinema de Toronto. En Italia estreouse o 25 de setembro de 2014, e foi estreada en lingua galega en versión orixinal subtitulada o 27 de marzo de 2015.

## Trama 
Poeta, escritor, director, guionista, dramaturgo, intelectual e filósofo, Pasolini foi un artista completo, innovador, observador estudoso da sociedade da segunda posguerra italiana. No filme recréanse imaxes da vida real -a súa última entrevista, o coloquio cos seus amigos, de Davoli a Laura Betti- e secuencias oníricas que narran parte da súa novela incompleta *Petrolio*. Pasolini é o protagonista dun filme fantástico e alegórico, que remata coa súa morte, aínda sen resolver.

O filme inclúe imaxes da película de Pasolini *Salò o le 120 giornate di Sodoma*.

## Notas 
## Véxase tamén 
### Ligazóns externas 
*
Jacobo Zbarsky

**Jacobo Zbarsky Kuper**, nado en Łódź en 1914 e finado en Pontevedra o 10 de agosto de 1936, foi un odontólogo e político galego.

## Traxectoria 
Fillo de Abraham Zbarsky Geller, odontólogo como el, nacionalizado español en 1931, era socialista. Logo do golpe de Estado do 18 de xullo de 1936, presentouse no goberno civil co uniforme de brigada de complemento de artillaría, sendo nomeado polo gobernador Gonzalo Acosta Pan, xefe das milicias populares encargadas da resistencia contra os golpistas. Logo da rendición aos militares sublevados, abandonou o goberno civil e foi detido pola policía o 21 de xullo. Xulgado en consello de guerra sumarísimo por "rebelión militar", foi condenado á pena de morte. Foi executado no polígono de tiro de artillaría, en Campolongo o 10 de agosto de 1936.

## Véxase tamén 
### Bibliografía 
*  

### Ligazóns externas 
* Familias represaliadas: Os Zbarsky (2)
Abraham Zbarsky Geller

**Abraham Zbarsky Geller**, nado en Łódź en 1882 e finado en Pontevedra o 29 de decembro de 1936, foi un odontólogo e político galego de orixe rusa.

## Traxectoria 
Inmigrante xudeu, chegou a Pontevedra en 1928. Revalidou os seus estudos de odontoloxía na Universidade Central de Madrid, e exerceu a súa profesión en Pontevedra. Afiliado á Agrupación Socialista de Pontevedra á que representou no Congreso Extraordinario do PSOE en 1931. Participou en varias iniciativas culturais, sendo directivo da Sociedad Filharmónica pontevedresa. Logo do golpe de Estado do 18 de xullo de 1936 estivo no goberno civil. Foi detido e levado ao cárcere da Normal e logo á illa de San Simón. Co pretexto dun traslado ao cárcere de Ponte Caldelas, foi sacado do lazareto e asasinado no cemiterio de Santo Amaro de Pontevedra o 29 de decembro de 1936. Os seus bens foron saqueados.

Era o pai de Jacobo Zbarsky, fusilado tamén polos sublevados.

## Véxase tamén 
### Bibliografía 
* Familias represaliadas: Os Zbarsky (1)
* Outra volta sobre Abraham Zbarsky Geller
Leonado

En heráldica, o **leonado** é un esmalte de cor marrón. Este esmalte non se dá na heráldica española, pero si, por exemplo, nas heráldicas francesa (onde se denomina *tenné* ou *tanné*) e británica (onde se denomina *tenné*).

Na heráldica británica este esmalte non se considera cor, metal nin forro, se non que se atopa nunha categoría á parte denominada «mancha» (*stain*), xunto con outras dúas cores: o púrpura (*murrey*) e o sanguíneo (*sanguine*). Historicamente, algúns heraldistas sinalaron que estas «manchas» eran os esmaltes indicados para agregar ós escudos brisuras denotativas de infamia, pero outros autores, ó non atoparen exemplos diso, dubidan de que algunha vez estas brisuras se levasen á práctica.

O uso e a definición deste esmalte non están libres de confusión. O xenealoxista inglés William Berry, por exemplo, escribe nun tratado de heráldica do século&nbsp;XIX que o leonado (*tenné*) é unha cor próxima ó castaño, mestura de amarelo, vermello e marrón;

## Notas 
## Véxase tamén 
### Outros artigos
* Alaranxado
* Esmalte (heráldica)
Os xogos da fame (filme)

***Os xogos da fame*** (orixinalmente en ) é un filme estadounidense dirixido por Gary Ross que se estreou no 2012. Baséase na primeira parte da triloxía xuvenil de Suzanne Collins *The Hunger Games* e é o primeiro filme da serie *The Hunger Games*. O filme foi producido por Nina Jacobson e Jon Kilik, con guión de Ross, Collins e Billy Ray. Está protagonizado por Jennifer Lawrence, Josh Hutcherson, Liam Hemsworth, Woody Harrelson, Elizabeth Banks e Donald Sutherland. O filme estreou a súa versión dobrada ao galego o 8 de decembro de 2015 na TVG.

## Sinopse 
O que no pasado foron os Estados Unidos, agora é unha nación chamada Panem: un fastoso Capitolio exerce un control rigoroso sobre os doce distritos que o rodean e que están illados entre si. Cada distrito está obrigado a enviar anualmente un rapaz e unha rapaza entre os doce e os dezaoito anos para que participen nos Xogos da Fame, que son transmitidos en directo pola televisión. Trátase dunha loita a morte, na que só pode haber un supervivente. Katniss Everdeen, unha moza de dezaseis anos, decide substituír a súa irmá máis nova nos xogos.

## Personaxes 
* Jennifer Lawrence como Katniss Everdeen
:Voz da dobraxe galega de Ruth Pazo.
* Josh Hutcherson como Peeta Mellark
:Voz da dobraxe galega de Daniel Lema.
* Liam Hemsworth como Gale Hawthorne
* Woody Harrelson como Haymitch Abernathy
* Elizabeth Banks como Effie Trinket
* Lenny Kravitz como Cinna
* Stanley Tucci como Caesar Flickerman
:Voz da dobraxe galega de Matías Brea.
* Donald Sutherland como Presidente Coriolanus Snow
* Wes Bentley como Seneca Crane
* Amandla Stenberg como Rue
* Alexander Ludwig como Cato
* Isabelle Fuhrman como Clove
* Jack Quaid como Marvel
* Leven Rambin como Glimmer
* Toby Jones como Claudius Templesmith
* Dayo Okeniyi como Thresh
* Ian Nelson como Noah
* Jacqueline Emerson como Foxface
* Paula Malcomson como Señora Everdeen
* Willow Shields como Primrose Everdeen

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en Allmovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
ESO 269-57

**ESO 269-57** (tamén coñecida coma ***Leda 45683***) é unha galaxia en espiral barrada que está situada a unha distancia aproximada respecto do noso Sistema Solar duns 155 millóns anos luz, dentro da constelación de Centaurus. É un membro dun conxunto ben coñecido de galaxias visto nesa dirección. A galaxia recibiu esta designación cando foi catalogada durante a primeira Procura no Hemisferio Sur do Observatorio Europeo do Sur, levada a cabo durante a década de 1970.

En abril de 1999, s Observatorio Europeo do Sur (ESO) volveu a súa vista cara ESO 269-57 e puido amosa complexidade desta galaxia, cun "anel" interior, de varios brazos en espiral enrolada, rodeado por dous brazos máis externos que parecen dividirse en varias polas. Son visibles moitos obxectos azuis e difusos - a maioría son rexións de formación estelar.

## Notas 
## Véxase tamén 
### Outros artigos 
* NGC 1232A

### Ligazóns externas 
* **ESO**: Six New VLT Photos from ANTU/FORS1
Benigno Rey Pavón

**Benigno Rey Pavón**, nado en Pontevedra o 9 de marzo de 1908 e finado na mesma cidade o 12 de novembro de 1936, foi un mestre e político galego.

## Traxectoria 
miniatura|dereita|200px|Placa en Pontevedra en memoria dos fusilados o 12 de novembro de 1936.
Fillo do reloxeiro e republicano Arturo Rey Juncal, era mestre nacional. Foi un destacado deportista e dirixente da Sociedad Gimnástica pontevedresa. Foi mestre interino en Lantaño (Portas) en 1933. En 1936 era mestre en Penzol (concello da Veiga en Asturias). Cando aconteceu o golpe de Estado do 18 de xullo de 1936 estaba de vacacións en Pontevedra. Foi detido e encarcerado. Sometido a xuízo sumarísimo, foi condenado a morte, sendo fusilado o 12 de novembro na estrada de Campañó.

## Notas 
## Véxase tamén 
### Bibliografía 
*
Arturo Rey Juncal

**Arturo Rey Juncal**, nado en Pontevedra e finado na mesma cidade o 31 de outubro de 1935, foi un reloxeiro e político galego.

## Traxectoria 
Reloxeiro. Foi concelleiro republicano en Pontevedra durante a Restauración. Masón, membro da loxa Helenes nº 7 co nome simbólico de Víctor, foi detido en 1930 por participar en reunións masónicas e multado con 250 pesetas. Formou parte, con Amancio Caamaño e Maximiliano Pérez Prego, da comisión encargada de establecer unha alianza entre republicanos e forzas esquerdistas locais en marzo de 1931. Nas eleccións municipais do 12 de abril de 1931 que trouxeron a República foi elixido concelleiro polo distrito de Santa Clara e ocupou o cargo de tenente-alcalde até a destitución da Corporación en outubro de 1934. Rexeitou o ofrecemento para presidir a Deputación de Pontevedra e só aceptou o posto de deputado provincial. Era directivo do consello local de Izquierda Republicana.

Foi pai de Benigno Rey Pavón.

## Notas 
## Véxase tamén 
### Ligazóns externas 
*A proclamación da IIª República en Pontevedra
*Corporación municipal de elección popular
Dwingeloo 1

**Dwingeloo 1** é unha galaxia en espiral barrada que está a 10 millóns anos luz de distancia da Terra, Tamén foi descuberta independentemente unhas semanas máis tarde por outro equipo de astrónomos que traballan co Effelsberg 100-m Radio Telescope. Pero xa no 2011, pénsase que a distancia máis probable de Dwingeloo 1 debe ser aproximadamente de 3 MPc con base na súa probable filiación ó IC 342/Grupo Maffei .

Dwingeloo 1 ten dúas galaxias satélite máis pequenas. A primeira, coñecida como Dwingeloo 2 é unha galaxia irregular, e a segunda está catalogada coma MB 3 e podería ser unha galaxia anana esferoidal. Dwingeloo 1 é un membro do IC 342/Grupo Maffei de galaxias.

## Propiedades 
A galaxia en espiral barrada Dwingeloo 1 ten unha barra central e dous brazos en espiral ben definidos que comezan dende as puntas finais da barra central formando ambos brazos un ángulo moi semellante e movéndose en contra do sentido das agullas do reloxo. A lonxitude dos brazos soborda os 180°. O disco da galaxia está inclinado cara ó observador cun ángulo de inclinación de 50°. A galaxia afástase da Vía Láctea a unha velocidade aproximada de 256&nbsp;km/s.

O raio visible Dwingeloo 1 é de preto de 4,2', este tamaño angular a unha distancia de 3 MPc correspondese con preto de 4 kpc de lonxitude que tería o raio da galaxia. O hidróxeno neutro é detectado ata unha distancia de 6 kpc (7,5') respecto do centro galáctico. A masa total da galaxia dentro do raio máis grande está estimada en 31.000 millóns de masas solares. A masa total da galaxia é aproximadamente unha cuarta parte da que posúe a nosa Vía Láctea, dentro da distancia que abarcan eses 6 kpc.

A distribución do hidróxeno neutro en Dwingeloo 1 é típico de galaxias en espirais barradas -é bastante plana cun mínimo no centro ou ao longo da barra.  A masa total do hidróxeno neutro está estimada en 370-450 millóns de masas solares. Dwingeloo 1 é unha galaxia pobre en gas molecular. A masa total do hidróxeno molecular non excede do 10% da masa total que ten de hidróxeno neutro. Observacións ópticas detectaron ó redor de 15 rexións H II situadas principalmente ó longo dos brazos en espiral.

## Notas 
## Véxase tamén 
### Outros artigos 
* Dwingeloo 2
* Maffei 1
* Maffei 2
* IC 342

### Ligazóns externas 
* SIMBAD: LEDA 100170 – Galaxy
* APOD: Galaxy Dwingeloo 1 Emerges (1/9/00)
Carba

O termo **Carba** pode referirse a:

***Carballo albariño**, tipo de árbore europea.

Como topónimo, pode referirse a:

;En Galiza
***Carba**, lugar da parroquia de Moncelos, no concello de Abadín;
***A Carba**, lugar da parroquia de Lousada, no concello de Xermade.

;Serra de Galiza
***Serra da Carba**, ao norte da comarca da Terra Chá.

## Véxase tamén
### Outros artigos
***O Carbal**, lugar da parroquia de San Claudio, no concello de Ortigueira;
***A Carbaliza**, lugar da parroquia de Toba, no concello de Cee.
Vicente Calderón Montero-Ríos

**Vicente Calderón Montero-Ríos**, V conde de San Juan, nado en 1891 e finado en Reus o 7 de xaneiro de 1927, foi un militar e político español.

## Traxectoria 
Fillo de Benito Calderón Ozores e de Eugenia Montero Villegas e neto de Vicente Calderón Oreiro e Eugenio Montero Ríos. Como militar interveu na Guerra do Rif, participando no Desastre de Annual formado parte do Rexemento de Cazadores de Alcántara. Nas eleccións de 1923 foi elixido deputado polo distrito de Santiago de Compostela. Morreu en Reus, onde estaba destinado como capitán de Cabalería, en xaneiro de 1927.

## Vida persoal 
Casou con María de los Dolores Valera Jiménez-Arroyo.
## Notas
Vicente Calderón Oreiro

**Vicente Pablo Calderón Oreiro**, III conde de San Juan, nado en Santiago de Compostela en 1821 e finado en Oín (Rois) o 19 de setembro de 1888, foi un político galego.

## Traxectoria 
[miniatura|dereita|[Pazo de Antequeira, residencia de Vicente Calderón Oreiro.]]

Estudou Dereito na Universidade de Santiago de Compostela. Militou no Partido Moderado e foi deputado polo distrito de Noia en 1857, polo de Vilalba en 1864 e polo de Mondoñedo en 1867. Retirouse da actividade pública durante o Sexenio Democrático. Na Restauración militou no Partido Conservador e foi elixido senador pola provincia de Lugo (1876-1877), e pola provincia da Coruña (1877, 1879-1880 e 1884-1885). Foi gobernador civil de Pontevedra e A Coruña. Finou no pazo de Antequeira, na parroquia de Oín (Rois) o 19 de setembro de 1888.
## Vida persoal 
Casado con Carmen Ozores Mosquera, foi pai de José, Benito, Joaquín, Jacoba, María Dolores, Juan, Angel, Vicente e María del Carmen Calderón Ozores (que casou con José Riestra López).

## Véxase tamén 
### Ligazóns externas 
* Ficha no Senado
Luis Legaz Lacambra

**Luis Legaz Lacambra**, nado en Zaragoza o 17 de abril de 1906 e finado en Madrid o 2 de maio de 1980, foi un catedrático e político español.

## Traxectoria 
Licenciado en Dereito pola Universidade de Zaragoza (1928). Preparou a súa tese de doutoramento sobre Hans Kelsen, que defendeu en 1932 na Universidade de Madrid: *Kelsen: estudio crítico de la teoría pura del derecho y del estado de la Escuela de Viena*, dirixida por Alfredo Mendizábal. En 1932 foi nomeado profesor auxiliar da cátedra de dereito natural na Universidade de Zaragoza. En 1935 conseguiu a Cátedra de Filosofía do Dereito da Universidade de La Laguna, e ese mesmo ano trasladouse para ocupar a de Santiago de Compostela. Foi reitor da Universidade de Santiago de Compostela (1942-1960) e despois decano da Facultade de Dereito da Universidade de Madrid (1976-1977). Foi procurador nato nas Cortes Españolas durante as sete primeiras lexislaturas do franquismo pola súa condición de reitor de Universidade. Foi Subsecretario do Ministerio de Educación Nacional (1962-1968).

## Véxase tamén 
### Ligazóns externas 
* Biografía en filosofía.org 
* Ficha no Congreso dos Deputados
Emily Deschanel

**Emily Erin Deschanel**, nada nos Ánxeles (California) o 11 de outubro de 1976, é unha actriz e produtora de cinema e televisión principalmente coñecida polo seu traballo na serie de televisión *Bones*.

É filla do director de cine Caleb Deschanel e da actriz Mary Jo Deschanel. Ten unha irmá, Zooey Deschanel, que tamén é actriz e cantante.

## Filmografía 
## Véxase tamén
Chopo

O termo **chopo** pódese referir a:

****Populus***, xénero de árbores caducifolias salicáceas que medran na beira dos ríos mediterráneos e que son coñecidos tamén como **álamos**.
***Verbasco** (*Verbascum thapsus*), planta herbácea da familia das escrofulariáceas, bienal, con flores amarelas reunidas en espiga. 
***Xiba** (*Sepia officinalis*), molusco cefalópodo, de corpo groso, cunha cuncha calcaria interna e unha bolsa de tinta e que é coñecido tamén como **sepia** e **choco**.
***Grolo**, porción de líquido que se bebe dunha vez e que é chamado tamén **chingo**, **goto**, **trago**.
Martin Evans

Sir **Martin John Evans**, nado en Stroud, Inglaterra, o 1 de xaneiro de 1941, é un xenetista e bioquímico británico, galardoado co Premio Nobel de Medicina o 2007.

## Traxectoria 
Naceu o 1 de xaneiro de 1941 na localidade de Stroud, poboación situada no condado de Gloucestershire. Estudou Bioquímica na Universidade de Cambridge na que se licenciou en 1963, e en 1969 obtivo o doutoramento na Universidade de Londres. Interesado na docencia, foi profesor de anatomía e embrioloxía na Universidade de Londres entre 1978 e 1980, de xenética na de Cambridge até 1999, e desde entón na Universidade de Cardiff.

Membro da Royal Society de Londres desde o 11 de marzo de 1993, en 2004 foi nomeado Caballeiro da Orde do Imperio Británico co título de *Sir*.

### Carreira científica 
Especializado en xenética, en 1981 descubriu o estado embrionario das células nai, e igualmente realizou diversas técnicas de modificación xenética en animais, especialmente en ratos.

En 2007 foi galardoado co Premio Nobel de Fisioloxía ou Medicina, xunto con Mario Capecchi e Oliver Smithies, *«polos seus traballos sobre células nai e manipulación xenética en modelos animais»*.

## Notas 
## Véxase tamén 
### Outros artigos 
* Gene targeting
* Recombinación homóloga
* Knockout de xenes